# **Konfirmantforeldrevandring**

(Opplegget er utviklet i Lommedalen menighet. Teksten til dette notatet er hentet fra Konfirmantbibelens lærerveiledning s. 44)

Denne foreldrevandringen gjennomføres som en del av første Input kveld for konfirmantforeldre der en tar opp: **Hva er konfirmasjon**. Dette er en vandring i kirkerommet, som også passer etter en informasjonskveld i sammenheng med konfirmasjonstiden.

Foreldrene blir invitert på en 15-20 minutters vandring til ulike stasjoner i kirkerommet med etterfølgende refleksjon. Stasjonene er utstyrt med levende lys, blomster og gjenstander som gir assosiasjoner til de ulike temaene. Send foreldrene inn i kirkerommet etappevis og be alle gå stille uten prat. Sett på rolig musikk, gjerne salmer.

Stasjon 1*:* ved døpefonten (sett frem f.eks Dåpslys, dåpsattest, dåpskjole/dåpslue, dåpsklut).

På plakater følgende tekst:

a) Et vers av dåpssalmen som brukes mest i menigheten.

b) Husk tilbake på ditt barns dåp.

- Hvor var det,

- Hvem var faddere

- Hvordan var dagen?

Stasjon 2: Barndommen (sett frem barnefoto, leker, lego, kosedyr, 4-årsbok, barnebibel).

På plakater følgende tekst:

a) Barndomsdikt.

b) Tenk tilbake på ditt barns barndom.

- Hva preget den tiden og hva husker du best?

Stasjon 3: Ungdomstiden (Konfirmantbibelen, Kristuskransen, mobiltelefon, skolebøker, timeplan, fotball, sminkepung).

På plakater følgende tekst:

Hvilke forventninger har du til konfirmasjonstiden?

a) ungdomsdikt/visdomsord om ungdomstid.

b) Hvilke ønsker har du for ditt barn?

Stasjon 4: Framtidsdrømmer. (Videregående bøker, yrkesvalgmateriale, studiekatalog, boligannonser, bryllupsbilde).

På plakater følgende tekst:

a) ungdoms- og frigjøringsdikt/visdomsord

b) Hvilke drømmer har du for framtiden til ditt barn?

Stasjon 5: Egen konfirmasjonstid (gamle konfirmantbøker, regn tilbake i tid og finn typiske ting fra foreldres ungdom, typisk pop-musikk, klesplagg, Hvem, hva, hvor, Guinness rekordbok og fotballbok).

På plakater følgende tekst:

Hvilke minner har du fra egen konfirmasjonstid?

Stasjon 6: ved lysglobe, alter/sidealter med bønnekrukke. (sett frem lys og bønnelapper)

På plakater følgende tekst:

Tenn et lys og skriv en bønn for din konfirmant.

*Etter hvert som de blir ferdig i kirkerommet, inviteres de til en kaffekopp – i tilliggende rom eller bak i kirken. Be dem samtale om egne erfaringer fra konfirmasjonstiden.*